
Description automatically generated]                Naziv: MFI WIN CREDIT D.O.O.
                                Adresa: Bulevar Džordža Vašingtona 58
            81000 Podgorica, Crna Gora
            email: office@wincredit.me
     telefon: +38220335866

	                                                                               
Shodno članu 48 Zakona o potrošačkim kreditima („Sl. list Crne Gore“ br 15/25) i članu 11 Odluke o minimalnim mjerama za dospjele nenaplaćene obaveze i dobrovoljno namirenje ("Sl.list Crne Gore" br. 135/25) MFI svojim potrošačima izdaje sljedeće:
 
OBAVJEŠTENJE
1. Potrošač ima pravo da MFI-u podnese pisani obrazloženi zahtjev za odobravanje olakšica u otplati kredita (u daljem tekstu: zahtjev), uz navođenje neke od sljedećih okolnosti koje su dovele do poteškoća u plaćanju, uključujući i dokaze o tome:

A. gubitak posla,
B. značajno smanjenje prihoda,
C. teška bolest i
D. teška povreda koja dovodi do umanjenja radne sposobnosti.

Druge bitne okolnosti koje mogu uzrokovati poteškoće u plaćanju, a na koje potrošač ne može da utiče, mogu biti teške porodične prilike, kao što je:

      E. teška bolest ili smrt supružnika,
      F. razvod braka, ako su supružnici bili sudužnici po kreditu ili je jedan od supružnika drugi učesnik u kreditnom poslu.
2. Zahtjev mora da sadrži osnovne informacije o potrošaču, ime i prezime, adresu i/ili kontakt telefon potrošača, u suprotnom neće biti razmatran od strane MFI-a.
3. Zahtjev se može podnijeti lično u poslovnim prostorijama MFI (u svim filijalama), putem pošte na adresu Bulevar Džordža Vašingtona 58, 81000, Podgorica, ili elektronskim putem na e-mail adresu kredit@wincredit.me.
4. Ako je zahtjev nepotpun ili neuredan, zaposleni će u roku od tri dana od dana prijema zahtjeva, obavijestiti potrošača i uputiti ga kako da uredi zahtjev.
5. Priprema prijedloga i odlučivanje o zahtjevu se vrši u roku od maksimalno 30 dana od dana prijema zahtjeva. Nivo odlučivanja nadležan za odobrenje prijedloga je jednak nivou odlučivanja za odobrenje kredita iste izloženosti.
6. Prilikom donošenja odluke po zahtjevu MFI nije vezana zahtjevom u pogledu tražene olakšice i zahtijevanih uslova.



7. MFI može da odbije zahtjev ukoliko procijeni da:
· ne postoje okolnosti iz tačke 1;
· okolnosti iz tačke 1 ne utiču, odnosno neće uticati značajno na sposobnost tog potrošača da redovno otplaćuje kredit;
· potrošač neće biti u mogućnosti da obezbijedi redovnu otplatu kredita ni pored primjene olakšica ili bi primjena olakšica MFI izvjesno dovela sebe u nepovoljniji položaj u odnosu na druge povjerioce tog potrošača (npr. izvršni postupak protiv potrošača koji je pokrenuo drugi povjerilac).

8. Do donošenja odluke po zahtjevu, MFI neće raskinuti ugovor na koji se zahtjev odnosi, odnosno neće dug po kreditu iz tog ugovora proglasiti u cjelosti dospjelim.
9. Prilikom odlučivanja o mjerama za olakšavanje otplate potrošačkog kredita, MFI će uzeti u obzir okolnosti potrošača iz tačke 1, njegove interese i prava, kao i sposobnost dalje otplate kredita.
10. Mjere za olakšavanje otplate duga koje MFI‚ nakon podnošenja zahtjeva potrošača, a prije pokretanja izvršnog postupka može da predloži, uključuju:
A. produženje roka otplate kredita;
B. promjenu vrste ugovora;
C. odloženo plaćanje cjelokupnog iznosa potrošačkog kredita, kamate, glavnice, ili određenih rata kredita, za određeni period;
D. smanjenje kamatne stope;
E. odobrenje potrošaču da ne vrši otplatu kredita u određenom periodu, u kom Banka nema pravo da obračunava zateznu kamatu na dospjele obaveze, osim ugovorene redovne kamate na preostali iznos glavnice;
F. djelimičnu otplatu duga;
G. promjenu valute u kojoj je izražena obaveza, ako novčana obaveza nije izražena u eurima;
H. djelimičan otpis duga ili konsolidacija duga.

11. Ako MFI primijeni mjere iz tačka 10, stavka C i E, rok otplate kredita može se produžiti za period primjene tih mjera.
12. Ako je dug i nakon okončanja izvršnog postupka neizmiren, MFI može potrošaču i, ako je primjenjivo, drugim učesnicima ugovora o kreditu ponuditi mjeru iz tačke 10.
13. MFI može potrošaču da ponudi mjeru iz tačke 10 ili drugu mjeru, ako procijeni da su okolnosti iz tačke 1 dovele do značajnih poteškoća u otplati kredita, ili je na osnovu iskustva MFI-a razumno očekivati da će do toga dovesti, odnosno da će redovna otplata kredita biti dovedena u pitanje.
14. Prilikom procjene okolnosti iz tačke 1, kao i prilikom određivanja vrste mjere koju će ponuditi potrošaču, MFI posebno uzima u obzir lične okolnosti potrošača.


15. MFI nije dužna da preduzme mjere iz tačke 10:
I. ako potrošač ne odgovori na njenju ponudu u ostavljenom roku, koji ne može biti kraći od 10 dana;
J. u vezi sa potrošačkim kreditom u odnosu na koji je mjere preduzela, a potrošač kasnio u otplati kredita duže od 15 dana;
K. ako je rok za preduzete mjere istekao, a procijeni da primjena novih mjera ne bi dovela do redovne otplate kredita.
16. Ukoliko potrošač ima više potrošačkih kredita kod MFI, ograničenje iz tačke 15 primjenjuje se pojedinačno na svaki od tih kredita.
17. MFI ne može da naplati naknadu za preduzimanje mjera i aktivnosti u skladu sa Odlukom o minimalnim mjerama za dospjele nenaplaćene obaveze i dobrovoljno namirenje ("Sl. list Crne Gore", br. 135/25 od 25.11.2025. godine), kao ni troškove koje može da ima u vezi sa tim mjerama i aktivnostima, uključujući i troškove za obradu zahtjeva potrošača, osim stvarnih troškova koje ne utvrđuje MFI i koje može da dokaže (npr. troškovi vezani za instrumente obezbjeđenja kredita i sl.).
18. Potrošač čiji je zahtjev odbijen ili po čijem zahtjevu nije odlučeno u roku iz stava 5, ima pravo da podnese prigovor Komisiji za olakšice u plaćanju MFI (u daljem tekstu: Komisija), u roku od 10 dana od prijema obavještenja o zahtjevu, odnosno od isteka roka za odlučivanje ukoliko odluka nije donijeta.
19. Zaposleni MFI je dužan da prigovor potrošača, podnešen Komisiji zajedno sa materijalom za odlučivanje po zahtjevu i prvobitnom odlukom MFI, najkasnije u roku od 2 dana proslijedi elektronskim putem na razmatranje Komisiji, koja donosi odluku po konkretnom prigovoru najkasnije 10 dana od dana prijema materijala.
20. Ukoliko se odluka po prigovoru Komisiji zbog složenosti ne može donijeti u roku iz stava 19, rok se može produžiti za vrijeme koje je potrebno za donošenje te odluke, pri čemu ne može biti duži od sedam dana.
21. U slučaju iz stava 20, potrošač mora biti obaviješten od produženju roka kao i o datumu njegovog isteka, kao i razlozima za njegovo produženje, prije isteka roka iz stava 19.
22. Komisija može da:
A. odbije prigovor ako nijesu ispunjeni uslovi za odobravanje olakšica;
B. usvoji prigovor potrošača i preinači odluku o odbijanju, pri čemu nije ograničena zahtjevom potrošača;
C. ponudi potrošaču olakšicu, uključujući i mogućnost da mu ponudi drugačiju olakšicu ili pod izmijenjenim uslovima u odnosu na olakšicu koja mu je prethodno ponuđena.

23. Ako potrošač nakon podnošenja zahtjeva ili u prigovoru Komisiji i dalje ostaje pri zahtjevu za primjenom određene olakšice, MFI može da zahtijeva od potrošača dodatno sredstvo obezbjeđenja radi primjene tražene olakšice, što se vrši kroz ponovljeni postupak odlučivanja o zahtjevu.

